એક પિકઅપ ડ્રાઇવર સાથે સાઇડ લેવાના મામલે રૂપેશનો તે ડ્રાઇવર સાથે ઝઘડો થયો હતો. રૂપેશની સાથે બાઇક પર બે અન્ય લોકો હતા. બંને પક્ષો વચ્ચે મારપીટ થવા લાગી. પોતાને માર પડતો જોઇને પિકઅપ ડ્રાઇવરે લૂંટારા-લૂંટારા કહીને બૂમાબૂમ કરી મૂકી. પિકઅપ ડ્રાઇવર બાજુના જ ગામનો હતો અને સ્થાનિક લોકો સાથે તેની ઓળખાણ હતી. તેની બૂમો સાંભળીને આજુબાજુના લોકો ભેગા થઈ ગયા અને બાઇકને ઘેરી લીધી અને રૂપેશને પકડી લીધો. આ જોઇને રૂપેશના બંને સાથીઓ ભાગી ગયા. ભીડે રૂપેશને મારવાનું શરૂ કરી દીધું. આ દરમિયાન કોઇએ આ વાતની જાણ રીગા પોલીસ સ્ટેશનને આપી. ત્યાંથી આવેલા ચોકીદારે લોકોથી રૂપેશને બચાવવાની કોશિશ કરી પરંતુ કોઇએ ચોકીદારનું કંઇ ન સાંભળ્યું. 2 કલાક પછી પોલીસ પહોંચી અને તેને છોડાવ્યો.